bunnstoff
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep,Skipsutstyr og maritime objekter
Bunnstoff er undervannsmaling til skroget på båter og skip for å hindre at marint liv får feste til å gro på skroget. Bunnstoffet er lagt utenpå grunning, maling, lakk eller andre belegg.
Bunnstoffene deles inn i selvpolerende og fast, der det selvpolerende bunnstoffet gradvis slipes av skroget på grunn av friksjonen i vannet. Dette gjør at mikroorganismer som har begynt begroningen faller av. Fast bunnstoff er normalt på en del større skip, men også brukt i fritidsflåten.Tidligere var bunnstoffet også et antirust-middel, som begrenset korrosjon, men dette har i stor grad blitt byttet ut med anoder. Kobberforbindelser var også mye brukt tidligere, men er tilnærmet fraværende i dag på grunn av det generelle kobberforbudet knyttet til skade på marint liv og mennesker. For mer om den kjemiske oppbygningen av bunnstoff, se grohemmende maling. Les mer i Store norske leksikon kobberhud begroning grohemmende maling